cyanic-selkie/wikianc huggingface dataset:
Volo ergo sum
Թեզիսի բովանդակություն
Մեն դե Բիրանը ֆրանսիցաի փիլիսոփա էր, որը «գաղափարականների» դպրոցի ներկայացուցիչ էր և ֆրանսիական սպիրիտուալիզմմի հիմնադիր ։ Նրա քննադատության հիմնական օբյեկտը Կոնդիլյակի սենսուալիստական գիտությունն էր, որին նա հակադրել է իր ինքնադիտարկման հոգեբանությունը։ Բիրանի կարծիքով կամքի դրսևորումներում մենք անմիջականորեն գիտակցում ենք սեփական անհատական գոյությունը։ Կամքի գոյությունը չի կարող բացատրվել որպես պասիվ զգայությունների առարկա. նրանք «ես» փիլիսոփայության ներքին ակտիվության արտահայտություն են։
Գիտակցության առաջնային փաստը, ենթադրում էր Բիրանը, գտնվում է ֆիզիկական աշխարհի ճանաչողության հիմքում։ Կամային ջանքի փաստի մեջ ընկած է այն ջանքին հակադրվելու փաստը, այդ իսկ պատճառով միաժամանակ սեփական ես-ի հետ մենք հայտնաբերում են և ոչ-ես արտահայտությունը՝ մարմնի և մարմնական աշխարհի տեսքով։ Մեր իմացությունը սեփական մարմնի մասին հիմնված է հակադրությունների փորձի վրա։ Ջանքի հիմքում ընկած է հոգեբանության գոյության հիմքը, հակադրության հիմքում՝ ֆիզիկական գոյության հիմքը։ Վերջապես, գիտակցության առաջնային փաստում իր սկիզբն ու փիլիսոփայական նախահիմքի կատեգորիաներն են ստանում, որը հետո մենք տանում ենք մեր ներքին աշխարհ։ Այսպես, կատարելով կամային ջանք՝ մենք անմիջականորեն ճանաչում ենք ինքներս մեզ, որպես նրա պատճառը, և այստեղից է սկիզբ առնում նախահիմքի մասին գաղափարը։
Գրականություն
Կատեգորիա:Լատիներեն բառեր և արտահայտություններ
Սևան-Հագարիի տեկտոնական գոտի
Սևան-Հագարիի տեկտոնական գոտի, Սևանի օֆիոլիթային գոտի, ՀՀ արևելյան մասում՝ Արցախի արևմուտքում։ Ձգվում է հյուսիս-արևմուտքից հարավ-արևելք (երկարությունը՝ մոտ 200 կմ, լայնությունը՝ 1030 կմ)։  Ընդգրկում է Սևանի ու Արցախի լեռնաշղթաները և Հագարի գետի միջին ու ստորին ավազանները։ Խորքային բեկվածքի վրա տեղադրված գրաբեն-գոգածալք է։
Կառուցվածք
Երկրաբանական կառուցվածքում մասնակցում են յուրայի ու կավճի կավավազաքարային և կայծքարային հրաբխային շերտախմբեր, հիմնային, գերհիմնային ու կրաքարային ապարներ։ Ապարները ալպյան տեկտոնական կազմությամբ պարբերաբար ենթարկվել են ճզմման և ծալքավորման։ Ժամանակակից ռելիեֆը հետմիոցենյան տեկտոնական ուղղաձիգ շարժումների հետևանք է։
Կատեգորիա:Հայաստանի տեկտոնական գոտիներ
Մատենադարան (հիմնարկություն)
Մատենադարան, ձեռագիր ու տպագիր մատյանների (գրքերի) պահպանումն ու հասարակական օգտագործումը կազմակերպող հիմնարկություն։ Ունի նույն կիրառությունը, ինչ գրադարանը։ Միջնադարյան Հայաստանի գրադարանները կոչվել են գրատուն, գրանոց, արկեղք գրոց, գանձատուն, նշխարանոց, դիվան, ջամբռ, նաև մատենադարան։ Եղել են հիմնականում վանքերում, հաճախ ունեցել են հատուկ շինություններ, ասպատակություններից ապահով լինելու նպատակով տեղավորվել են նաև քարանձավներում։ Մինչև 1512 թվականի տպագրության գյուտը մատենադարաններում պահվել են միայն ձեռագիր մատյաններ, ընդօրինակվել են ձեռագրեր։ Միջնադարում մատենադարաններ եղել են էջմիածնում, Հաղպատում, Սանահինում, Սաղմոսավանքում, Տաթևում, Գեղարդում, Կեչառիսում, Գլաձորում, Բաղեշում, Սիսում, Հռոմկլայում, Բարձրբերդում, Ակներում։ Ներկայումս Մատենադարան անվանումը արևմտահայերենում շարունակում է նշանակել ընդհանրապես գրադարան։
Հայտնի են Վենետիկի և Վիեննայի Մխիթարյան, Երուսաղեմի սրբոց Հակոբյանց մատենադարանները։ Արևելահայերենում վերջին 60 տարվա ընթացքում մատենադարանի փոխարեն նույն իմաստով գործածվում է գրադարան։ Երևանի Մեսրոպ Մաշտոցի անվան Մատենադարանը, որը հիմնադրվել է 1958 թվականին, ավանդաբար կոչվում է Մատենադարան՝ էջմիածնից Երևան տեղափոխվելուց հետո։
Կատեգորիա:Մատենադարան
Goodbye
«Goodbye», Ֆրանսիացի DJ Feder-ի երգը ձայնագրել է երգչուհի Աննա-Լուիս Բլան (հայտնի է Լիզի կեղծանվամբ)։ Զույգը զիջեց Թուրքիային, Ռուսաստանին, Ուկրաինային ։ 2015 թվականին երգը տեղ գտավ Ավստրիայի, Ֆրանսիայի, Բելգիայի, Հունգարիայի, Շվեյցարիայի, Լիտվայի, Իտալիայի, Գերմանիայի, Իսպանիայի, Ռուսաստանի և Լեհաստանի հիթ-շքերթների լավագույն տասնյակում։
Երաժշտական Տեսահոլովակ
Տեսանյութը տեղադրվել է YouTube ալիքում 2015 թվականի Փետրվարի 27-ին `երեք րոպե և քսան չորս վայրկյանի տևողությամբ ։
Գաբոր Գարաի
Գաբոր Գարաի (Garai Gábor, ), հունգարացի բանաստեղծ, արձակագիր, թարգմանիչ, քննադատ։
Կենսագրություն
Գաբոր Գարային ծնվել է 1929 թվականին Բուդապեշտում։ 1948 թվականին ավարտել է միջնակարգ դպրոցը։ Սովորել է Կորվինի համալսարանում, սակայն ուսումը կիսատ է թողել։ 1950-1958 թվականներին աշխատել է Հունգարիայի պետական երկաթուղում, 1958-1960 թվականներին՝ «Եվրոպական հրատարակչությունում», 1960-1964 թվականներին՝ «Élet és Irodalom» հունգարական գրական ու քաղաքական ամսագրում։ 1966-1980 թվականներին եղել է Հունգարիայի սոցիալիստական բանվորական կուսակցության քարտուղարը, 1968-1972 թվականներին գլխավոր խմբագրի տեղակալ, 1964-1968 և 1972-1976 թվականներին՝ Հունգարիայի գրողների միության քարտուղար, 1982 թվականից՝ Հունգարիայի ՊԵՆ ակումբի նախագահ ։
1953 թվականին ամուսնացել է Լասլո Շարոլտավալի հետ։
Գրական գործունեություն
Բանաստեղծությունների առաջին ժողովածուն («Լարված օրեր») լույս է տեսել 1956 թվականին։ «Երգ հանուն առողջության» ժողովածուի համար 1959 թվականին արժանացել է Աթիլա Յաժեֆի անվան 2-րդ կարգի մրցանակի։ Հեղինակել է «Մարդկային արարողություն», «Միջերկրածովյան աշուն» և այլ ժողովածուներ։ Գաբոր Գարային աչքի է ընկնում թեմաների մեծ հարստությամբ։ Փիլիսոփայական բարդ թեմաները նա դարձնում է բանաստեղծություն։ Նրա համար հատկանշական է ձևի հղկվածությունը և գաղափարական խորին բովանդակությունը ։
Դավիթ Աբաշիձե
Դավիթ Աբաշիձե (დავით (დოდო) აბაშიძე, ), կինոյի և թատրոնի վրացի խորհրդային դերասան, կինոռեժիսոր։ Վրացական ԽՍՀ ժողովրդական արտիստ (1967) ։
Կենսագրություն
Դավիթ Աբաշիձեն ծնվել է 1924 թվականի մայիսի 1-ին Թիֆլիսում (ներկայում՝ Թբիլիսի)։
1949 թվականին ավարտել է Թբիլիսիի թատերական ինստիտուտը և սկսել է աշխատել Թբիլիսիի Շոթա Ռուսթավելու անվան պետական ակադեմիական թատրոնում, սակայն կինոյում շատ նկարահանվելու պատճառով ստիպված է եղել թողնել բեմը (1956)։ 1953 թվականից Վրացֆիլմ կինոստուդիայի դերասան է։ Նկարահանվել է բազմաթիվ ֆիլմերում, սակայն 1980-ական թվականներից հետո այլևս չի աշխատել կինոյի բնագավառում ։
Արտաքին հղումներ
Կատեգորիա:Վրացի կինոդերասաններ Կատեգորիա:Վրացի կինոռեժիսորներ Կատեգորիա:20-րդ դարի դերասաններ Կատեգորիա:Անձինք Թբիլիսիից Կատեգորիա:Վրացական ԽՍՀ ժողովրդական արտիստներ Կատեգորիա:«Նիկա» մրցանակի դափնեկիրներ Կատեգորիա:Դիդուբեի պանթեոնում թաղվածներ
Չեխովի պողոտա (Դոնի Ռոստով)
Չեխովի պողոտա (Проспект Чехова), պողոտա Ռուսաստանի Դոնի Ռոստով քաղաքի Կիրովի շրջանում։
Պատմություն
Մինչև 1917 թվականը Չեխովի պողոտան կոչվել է Փոքր պողոտա ։ 1912 թվականին Չեխովի անունով Դոնի Ռոստովում կոչվել է այն նրբանցքը, որն այժմ նույնպես կոչվում է Փոքր և գտնվում է Մեծ պողոտայից մինչև Կազանսկի նրբանցք (այժմ`Վորոշիլովի պողոտա և Գազետնի նրբանցք), վերջինի երկարությունն ընդամենը մեկ թաղամաս է։
Չեխովի պողոտան հայտնվել է 19-րդ դարի երկրորդ կեսին, Սուրբ Դիմիտրի Ռոստովցու ամրոցի լուծարումից զգալիորեն հետո։ Այստեղով, համաձայն քարտեզների, նախկինում անցել է ամրոցի արևմտյան սահմանը։ Նախահեղափոխական հատակագծում պողոտան ձգվում է Դոնից մինչև Սկոբելևի (այժմ` Կրասնոարմեյսկայա) փողոց, ապա, այն ժամանակ գոյություն ունեցած խոտաշուկայով ամայի տարածության միջով, մինչև Գիմնազիչեսկայա (այժմ` Վոլոս քաղաքի փողոց), դրանից հետո գերեզմանոց էր, որի հետևում` ձիարշավարան։ Ըստ կառուցապատման` սա սովորական քաղաքային փողոց է։ Բնակիչների տներում բնակարաններ էին վարձակալում բժիշկները, մասնավոր փաստաբանները, տեխնիկները։ Շուտով պողոտայում եռահարկ մեծ առանձնատուն կառուցեց գիլդիայի վաճառական Տոկարևը։ Նրա ամբողջ տունը հանձնվում էր բժիշկներին։
Խորհրդային տարիներին պողոտան վերանվանվեց։ Երկար տարիներ այն կոչվում էր Օսոավիախիմի պողոտա, իսկ Հայրենական մեծ պատերազմից հետո կոչվեց մեծանուն գրող Անտոն Պավլովիչ Չեխովի անունով։ Գրողի 150-ամյակի առթիվ Չեխովի պողոտայի և Պուշկինի փողոցի անկյունում հայտնվեց Չեխովի` ռոստովցի քանդակագործ Անատոլի Սկնարինի հեղինակած հուշարձանը։ Այդպես ձևավորվեց «ռուս գրականության եռանկյունը». Պուշկինի հուշարձանը և Չեխովի հուշարձանը Պուշկինի բուլվարում, Լերմոնտովի հուշարձանը Վորոշիլովի պողոտայում։
Մատենանիշ
Մատենանիշ (ինչպես նաև՝ գրանիշ, ի գրոց, էքսլիբրիս, գրապիտակ, գրքանշան), փոքր չափի գծանկար, որն արտահայտում է գրադարանի պատկանելությունը, բովանդակությունը, գրքի տիրոջ մասնագիտությունը, նախասիրությունները։ Կռնակի վրա կնքված գրապիտակի տարբերակը կոչվում է գերգրքանշան կամ սուպերէքսլիբրիս։ Սովորաբար գրապիտակի վրա են նշված տիրոջ անունն ու ազգանունը, ինչպես նաև մասնագիտության, հետաքրքրություններ կամ էլ գրադարանի տիրոջ կազմի մասին վկայող պատկեր։
Չեխովի պողոտա (Դոնի Ռոստով)
Արտաքին հղումներ
Կատեգորիա:Դոնի Ռոստովի փողոցներ Կատեգորիա:Փողոցներ այբբենական կարգով Կատեգորիա:Անտոն Չեխով
Մատենանիշ
Բազմացվում և փակցվում է գրքի կազմին, ներսի կողմից։ Ամենահին մատենանիշերը նկարվել են ֆրանսիական ձեռագրերի վրա։ Տպագիրները ստեղծել են Գերմանիայում, առաջինը՝ 1460 թվականին, գերմանացի ասպետ Բեռնարդ ֆոն Ռորբախի զինանշանի պատկերով։ Սկզբնական շրջանում տարածված էին զինանշանային մատենանիշերը, հետագայում՝ սյուժետայինները։ Շուտով Արևմտյան Եվրոպան և ապա ամբողջ աշխարհը որդեգրեցին այդ կուլտուրան։ Դրան մեծապես նպաստեց այն, որ մատենանիշեր սկսեցին ստեղծել հռչակավոր նկարիչներ Ա. Դյուրերը, Լ. Կրանախը, Հ. Հոլբայն Կրասերը և ուրիշներ, ինչպես և մատենանիշերի հավաքածու կազմելը։ Բովանդակությամբ մատենանիշերը բաժանվում էն չորս տեսակի՝ թեմատիկ-սյուժետային, զինանշանային, անվանագրային և տպատառային, ըստ պատրաստման միջոցների՝ նկարված, տպագրված և դաջված։ Պատրաստման տեխնիկան բազմազան է՝ փորագրություն, ասեղնագծում, օֆորտ, վիմագրություն, լուսապատճենում են։ Հայկական հին ձեռագրերը հիմք են տալիս մտածելու, որ Հայաստանում մատենանիշը գոյություն է ունեցել դեռևս միջնադարում։ Հին մատյաններն ունեն հիշատակարաններ, որտեղ գրիչները նշում են, թե ում է պատկանում ձեռագիրը, և առատորեն սփռված են գլխազարդերն ու վերջնազարդերը, սկզբնատառերի նկարազարդումները, թռչնագրերը, այսինքն՝ առկա են մատենանիշի երկու էական տարրերը՝ պատկանելություն ցույց տալն ու պատկերը, որոնք և վկայում են միջնադարյան Հայաստանում մատենանիշի հավանական կիրառության մասին։ Սակայն առայժմ հայտնի հայկական առաջին մատենանիշը ստեղծել է Վ. Սուրենյանցի Ֆ. Բուլգակովի համար, XIX դ. վերջերին։ Այդ ավանդույթը շարունակել են Մարտիրոս Սարյանն ու Հակոբ Կոջոյանը։ Սովետահայ մատենանիշային արվեստի հիմնադիրներից մեկը և անխոնջ պրոպագանդիստը եղել է Ռ. Բեղրոսովր՝. Այդ արվեստի զարգացման գործում իրենց լուման ունեն նաև Ա. Մամաջանյանը, Պ. Կուգանյանը, 6ա. Ագոպսովիչը (Հովհաննես Հակոբյան, Լեհաստան), Մ. Բաղդասարյանը, Ա. Զաքարյանը, Ռ. Մնացականյանը և ուրիշներ։ Հայկական մատենանիշներ ստեղծվել են նաև Ռուսաստանում, Իտալիայում, Ֆրանսիայում, ԱՄՆ-ում, Լեհաստանում և այլուր։
Արտաքին հղումներ
Կատեգորիա:Գրքեր Կատեգորիա:Գրաֆիկա Կատեգորիա:Թղթարվեստ Կատեգորիա:Մատենագիտություն
ΜTorrent
μTorrent (հայտնի է նաեւ որպես uTorrent և microTorrent,  կարդացվում է մյութորրենթ կամ միկրոթորրենթ), փակ ծրագրային կոդով հանրաճանաչ BitTorrent-բաժանորդ է՝ նախատեսված Windows, Mac OS X, Լինուքս և Անդրոիդ համակարգերի համար։ Գրված է C++ լեզվով։ Տարբերվում է փոքր չափսով, արագագործությամբ, ՕՀ-ի նկատմամբ փոքր պահանջներով և բազմաֆունկցիոնալ ինտերֆեյսով։
μTorrent-ը հնարավորություն է ընձեռում օգտատերին ներբեռնել P2P ցանցերից ֆայլեր նույնիսկ հոսթ-տրեքերի բացակայության դեպքում՝ ինքնուրույն որոնելով ֆայլի առկայությունը DHT (անգլ. distributed hash table) ցանցի ներսում։ Ծրագիրը ունի վեբ-ինտերֆեյս, որի միջոցով հնարավոր է կառավարել այն հեռակա եղանակով։ Առկա է թորրենթի քվեարկման հնարավորություն։ Համարվում է ամենատարածված ծրագիրը իր տեսակում։ 2008 թվականի դեկտեմբեր ամսվա տվյալներով օգտագործողների թիվը կազմել է ավելի քանի 28 միլիոն, իսկ հաջորդ տարվա նույն ամսվա տվյալներով՝ 52 միլիոն։
Վաճառքը
2006 թվականի դեկտեմբերի 7-ին μTorrent-ը դարձել է BitTorrent, Inc. ընկերության սեփականությունը։ Համաձայն նոր պայմանագրի՝ հետագա ծրագրի մշակումով զբաղվելու է BitTorrent ընկերությունը, իսկ ծրագրի հեղինակը՝ Լյուդվիգ Ստրիգեուսը, հանդես է գալու որպես տեխնիկական խորհրդատու։
µTorrent Plus (Pro)
2011 թվականի հուլիսի 15-ին BitTorrent ընկերությունը հայտարարել է µTorrent-ի վճարովի տարբերակի մասին։ Վճարովի տարբերակը ներառում է հակավիրուսային ծրագիր, կարող է նվագարկել ներբեռնված մեդիաֆայլերը և զերծ է գովազդային բաններից։
Գովազդ
Սկսած 3.2.2 տարբերակից ծրագրում տեղադրվում է գովազդային բաններ։
Արտաքին հղումներ
Կատեգորիա:Ծրագրային ապահովում Կատեգորիա:C++-ով գրված ծրագրեր Կատեգորիա:2005 մշակված ծրագրային ապահովում
Մեծագույն շոումենը
«Մեծագույն շոումենը» (The Greatest Showman), 2017 թվականի ամերիկյան երաժշտական ֆիլմ, որի ռեժիսորն է Մայքլ Գրեյսին, իսկ սցենարիստներն են Ջենի Բիքսը և Բիլ Կոնդոնը։ Ֆիլմի գլխավոր դերերում հանդես են գալիս Հյու Ջեքմանը, Զաք Էֆրոնը, Միշել Ուիլյամսը, Ռեբեկա Ֆերգուսոնը և Զենդայան։
«Մեծագույն շոումենը» ֆիլմը ստացել է տարբեր քննադատություններ։ Կինոքննադատները գովաբանել են դերասանների խաղը (հատկապես Ջեքմանինը), երաժշտությունը, պրոդյուսերական աշխատանքը, սակայն ֆիլմը քննադատվել է գեղարվեստական պատկերի վերացման համար`որակվելով որպես «քիչ ոգեշնչող և մակերեսային» ։ 75-րդ Ոսկե գլոբուս մրցանակաբաշխության ժամանակ ֆիլմը առաջադրվել է երեք անվանակարգերում`« Լավագույն ֆիլմ։ Մյուզիքլ կամ կատակերգություն», «Լավագույն դերասան։ Մյուզիքլ կամ կատակերգություն» (Հյու Ջեքման) և «Լավագույն երգ» («This Is Me »): Վերջին անվանակարգում ֆիլմը հաղթել է ։
Սյուժե
Ֆինեաս Թեյլոր Բարնում միշտ երազում էր իր տեղն ունենալ պատմության մեջ, բայց նրա բոլոր մասնագիտությունները նրան չէին գոհացնում։ Եվ երբ թվում էր, որ աշխարհը նրանից երես է թեքել, նա որոշում է հետևել իր երազին։ Բարնումը ստեղծում է հետաքրքրիր ներկայացում-սենսացիա, որն էլ դառնում է համաշխարհային շոուբիզնեսի սկիզբը ։
Արտադրություն
Ֆիլմի նախագծի մասին ասվել 2009 թվականին և Ջեքմանը արդեն ընտրված էր գլխավոր դերը տանելու համար ։ 2011 թվականին Մայքլ Գրեյսին ընտրվեց ֆիլմի ռեժիսորը լինելու համար ։ 2013 թվականին Fox-ը վարձեց Պասեկին և Փոլին երգեր գրելու համար ։
2016 թվականի հունիսի 26-ից բանակցություններ սկսվեցին Զաք Էֆրոնի հետ ։ 2016 թվականի հուլիսին դերասանական անձնակազմին միացավ Միշել Ուիլյամսը   ։
Նկարահանումներ
Ֆիլմի փորձերը սկսել են 2016 թվականի հոկտեմբերին Նյու Յորքում, իսկ նկարահանման շրջանը սկսել է 2016 թվականի նոյեմբերի 22-ին ։
Արտաքին հղումներ
Կատեգորիա:Ամերիկյան երաժշտական ֆիլմեր Կատեգորիա:2017 ֆիլմեր Կատեգորիա:Ամերիկյան կենսագրական ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:20th Century Fox ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:2010-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:2010-ականների կենսագրական դրամա ֆիլմեր Կատեգորիա:2017 դրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ամերիկյան պատմական ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում
Ճիչ (հեռուստասերիալ)
«Ճիչ» (Scream), ամերիկյան սարսափ ժանրի հեռուստասերիալ, որի պրեմիերան տեղի է ունեցել MTV հեռուստաալիքի եթերում՝ 2015 թվականի հունիսի 30-ին։ Սերիալը համանուն սլեշեր ֆիլմաշարի՝ «Ճիչ»-ի հեռուստատեսային էկրանավորումն է։
2015 թվականի հուլիսի 29-ին MTV-ն հայտնեց «Ճիչ»-ի երկրորդ եթերաշրջանի մասին, որը ցուցադրվելու է 2016 թվականին ։ Առաջին եթերաշրջանը եզրափակիչ եղավ ֆիլմաշարի ռեժիսոր Ուես Քրեյվենի համար, ով մահացավ 2015 թվականի օգոստոսի 30-ին։
Սյուժե
Ամեն ինչ սկսում է YouTube-ում ներբեռնված մի տեսահոլովակից, որը տարածվում է դպրոցականների մոտ և դառնում Լեյքվուդիդեռահասների հիմնական խնդիրը։ Այն պատուհան է բացում դեպի խաղաղ քաղաքի ծանր անցյալը։ Լեյքվուդում ապրում էր մի տղա Բրենդոն Ջեյմս անունով (Ուրվականի դեմք)։ Նա ի ծնե անճոռնի էր (Պրոտեի սինդրոմի ախտանիշով), որի պատճառով ծնողները նրան պահում էին տան նկուղում և միակ կենդանի էակը, ում հետ նա շփվում էր, դա իր եղբայրն էր։ Բրենդոնը բարի սիրտ ուներ և տաղանդաոր էր։ Նա նույնիսկ փայտից սրտիկ էր պատրաստել իր սիրած էակի՝ Դեյզիի համար («ընտանեկան» անունը Մեգի Դյուվալ, գլխավոր հերոսուհու մայրը)։ Մի անգամ նա սև վերմակը վրան գցած և հետ-վիրահատական դիմակը դրած փորձեց մոտենալ Դեյզիին՝ դպրոցում կազմակերպված երեկույթի ժամանակ, որը նվիրված էր Հելոուինյան տոներին։ Հանդիպման ժամանակ նա հանում է իր դիմակը, որից վախենում է Մեգին։ Բրենդոնի վրա են հարձակվում դպրոցի հարբած տխաները և ծեծում նրան։ Դրանից հետո նա խանգարվում է և 1994 թվականի հոկտեմբերի 9-ին դաժանաբար սպանում 5 դպրոցական աշակերտների (հնարավոր է նրանց, ովքեր ծեծել էին իրեն)։ Դրանից հետո Դեյզին ու Բրենդոնը հանդիպում են լճի կառամատույցում, որտեղ նա վերջապես պետք է տար իր պատրաստած փայտե սիրտը։ Սակայն մոտակայքում թաքնված ոստիկանները կրակ են բացում և սպանում նրան։
Զարգացում
2012 թվականի հունիսին հայտարարվեց, որ MTV-ն նախկինում ցանկացել է նկարահանել «Չիչ» ֆիլմաշարի հեռուստատեսային տարբերակը ։ 2013-ի ապրիլին The Hollywood Reporter ամսագիրը հաստատեց, որ MTV-ն աշխատում է առաջին սերիայի վրա, որի ռեժիսորը պետք է լիներ Ուես Քրեյվենը ։ Նույն թվականի հուլիսին ասվեց, որ նախաբանի սցենարի վրա են աշխատելու Ջեյ Բիթին և Դեն Դուորքին։ 2014 թ․ ապրիլին TVLine-ը հայտարարեց, որ շոուի սցենարը գրելու է Ջիլ Բլոութվոգելը ։ 2014-ի օգոստոսին, առաջին սերիայի ռեժիսոր Ջեմի Տռեյվիսի կողմից հայտարարվեց շոուի դերասանական կազմի մասին Պաշտոնապես, սերիալի պրեմիերան պետք է լիներ 2014-ի կեսին ,։ սակայն այն հետաձգվում է մինչև 2015 թվականի ամառ ։
2015 թ. ապրիլի 12-ին, «MTV Movie Awards»-ի ընթացքում տեղի ունեցավ սերիալի առաջին թրեյլերի պրեմիերան, որը ներկայացվեց Բելա Թորնի կողմից, տեղեկացնելով հեռուստանախագծի թողարկման ամսաթիվը, 2015-ի հունիսի 30 ։
Լսումներ
2014 թ. օգոստոսի 5-ին հայտարարվեցին գլխավոր և երկրորդական հերոսների դերակատարները ։ Չնայած դրան, Էմի Ֆորսիթը լքեց շրագիրը, ում փոխարինեց Բեքս Թեյլոր-Կլաուսը ։ 2015-ի փետրվարի 22-ին պարզ դարձավ, որ Ջոյել Գրեչը, ով պետք է խաղար շերիֆ Քլարկ Հադսոնի դերը, նույնպես թողել է սերիալը, քանի որ ըստ պրոդյուսերների նա չէր համապատասխանում կերպարին։ Նրան փոխարինեց Ջեյսոն Ուայլսը։ 2014 թվականի դեկտեմբերի 11-ին հայտնի դարձավ, որ Բելա Թորնը դերասանական կազմի մի մասն է լինելու։ Թորնը դա հաստատեց հարցազրույցի ժամանակ, ասելով. «Այո, դա ճիշտ է։ Ես սերիալում կխաղամ Դրյու Բերիմորի հայտնի դրվագը» ։
Նկարահանումներ
Սերիալը նկարահանվել է ԱՄՆ-ի Լուիզիանա նահանգում։ Առաջին եթերաշրջանի նկարահանումները սկսել են 2015-ի ապրիլից և տևել մինչև հուլիս ամիս։
Ծանոթագրություններ
Կատեգորիա:2010-ականների ամերիկյան սարսափ հեռուստասերիալներ Կատեգորիա:Անգլերեն հեռուստասերիալներ
Հայրիկ Մուրադյան փողոց (Երևան)
Հայրիկ Մուրադյան փողոց, փողոց Երևանի Արաբկիր վարչական շրջանում։
Տվյալներ
Գտնվում է Զարյան փողոցի և Հրազդան տանող նախկին երկաթուղագծի միջև։ Սկսվում է Հրաչյա Քոչարի, Զարյան փողոցների և Զարյան փողոցի 1-ին նրբանցքի հանգույցից և ավարտվում Զարյան փողոցում։
Աղբյուրներ
Կատեգորիա:Երևանի փողոցներ
Ռոման Ռեյնս
Լիտի Ջոզեֆ «Ջո» Անոա'յ (անգլ.` Leati Joseph "Joe" Anoa'i, ), առավել հայտնի Ռոման Ռեյնս (Roman Reigns) ռինգային անվամբ, ամերիկացի պրոֆեսիոնալ ըմբշամարտիկ (ռեստլեր) և նախկին կանադական ֆուտբոլիստ (պաշտպան)։ Ներկա պահին հանդես է գալիս «WWE» կազմակերպությունում։
Մասնագիտական կարիերայում մեկ անգամ նվաճել է WWE թիմային (Սեթ Ռոլինսի հետ) և երեք անգամ՝ WWE աշխարհի ծանրքաշային տիտղոսները, ինչպես նաև մեկ անգամ հաղթանակ է տարել «Թագավորական կռիվ» (2015) մրցույթում։
Սամոա-ամերիկյան Անոա'յ դինաստիայի անդամ է։
Արյունով կապվածները
2020 Դժոխք Վանդակում պրեմիում միջոցառման ժամանակա Սամոական ընտանիքի մեծերը ՝Աֆա և Սիկա Անոաները հայտնի իրենց բեմական մականունով որպես Վայրի Սամոացիներ Ռոման Ռեյնսի հաղթանակից հետո տվեցին Սամոկան ավանդական զարդը՝ Ուլա Ֆալուն դրանով նրան կնքելով որպես ընտանքի գլուխ արժանացնելով Ցեղապետ անվանը ։ Որպես ցեղապետ իր խորհրդատու ՝ Իմաստունի Փոլ Հեյմանի հետ նա ստեղծեց նոր խմբավորում որը հայտնի դարձավ Արյունով կապվածները անունով։
Արյունով կապվածները խմբավորումը բաղկացած էր Ջիմի և Ջեյ Ուսոներից, Սոլո Սիկոայից, Պատվավոր ՞Ուս՞ Սեմի Զեյնից ինչպես նաև ոչ պաշտոնապես Տամինայից և Ջիմի Ուսոյի կնոջից ՝ Նաոմիից ։
Արտաքին հղումներ
Կատեգորիա:1985 ծնունդներ Կատեգորիա:Մայիսի 25 ծնունդներ Կատեգորիա:Ամերիկացի պրոֆեսիոնալ ըմբշամարտիկներ Կատեգորիա:Սամոական ծագման ամերիկացիներ
Ռուբեն Աղուզումցյան
Ռուբեն Վազգենի Աղուզումցյան, հոգեբան, հոգեբանական գիտությունների թեկնածու։
Կենսագրություն
1963-1969 թթ. սովորել է Լենինգրադի էլեկտրոտեխնիկական ինստիտուտում, 1969-1975 թթ.` Լենինգրադի պետական համալսարանի հոգեբանության ֆակուլտետում, 1971-1975 թթ.` Լենինգրադի պետական համալսարանի հոգեբանության ֆակուլտետի ասպիրանտուրայում։
Մի շարք բարձրագույն ուսումնական հաստատություններում կարդում է հետևյալ դասընթացները՝
Պարգևներ
2009 ԵՊՀ Ոսկե շքանշան
Գրքեր
Հոգեկան հուսալիության հետազոտման մեթոդաբանական մոտեցում։ Անձի հոգեբանական անվտանգության հիմնախնդիրը | Կոլեկտիվ մենագրություն, Երևան, ԵՊՀ հրատ., 2009, 164 էջ, էջեր 113-131
Ծանոթագրություններ
Կատեգորիա:Հայ հոգեբաններ Կատեգորիա:Սանկտ Պետերբուրգի պետական համալսարանի շրջանավարտներ
Միացյալ Բելգիական Նահանգներ
Միացյալ Բելգիական Նահանգներ, (Verenigde Nederlandse Staten or Verenigde Belgische Staten, États-Belgiques-Unis, ), որը նաև հայտնի է որպես Բելգիայի Միացյալ Նահանգներ, Հարավային Հոլանդիայում (ժամանակակից Բելգիա), կոնֆեդերացիոն հանրապետություն է, որը հիմնադրվել է Բրաբանտի հեղափոխությունից հետո։ Այն գոյություն է ունեցել 1790 թվականի հունվարից մինչև դեկտեմբեր որպես [[Հաբսբուրգներ]ի] կայսր Յոզեֆ II-ի դեմ անհաջող ապստամբության մաս։
Նախապատմություն
Լուսավորության ազդեցությամբ կայսր Յոզեֆ II-ը, որը 1780 թվականին Մարիա Թերեզայի մահից հետո դարձավ Հաբսբուրգյան շրջանի միապետը, Ավստրիական Նիդեռլանդներում մի շարք լայնածավալ բարեփոխումներ անցկացրեց, որոնք ուղղված էին քաղաքական, դատական և վարչական համակարգերի արմատական արդիականացմանը և կենտրոնացմանը։
Հատկանշական է, որ լավ մտադրություն ունեցող, բայց ինքնիշխան կայսրը կտրուկ կերպով պարտադրեց իր բարեփոխումները, առանց նույնիսկ բնակչության հետ ձևական խորհրդակցելու, որը, փաստորեն, ընդգրկում է ազդեցիկ քաղաքային մտավորականությունը և իշխող դասակարգի այլ հատվածներ, որոնք խիստ ընկալունակ էին նման նորարարություններին։ 1781 թվականի Կայսեր Հանդուրժողականության հրամանագիրը կրոնական ազատություն հաստատեց։ 1784 թվականի մեկ այլ հրամանագրով հանվեց քաղաքացիական գրանցամատյանի համար կաթոլիկ հոգևորականության պատասխանատվությունը և մտցվեց քաղաքացիական ամուսնությունը։ Անօգուտ հիմնարկների մասին հրամանագրով (1780 թվական) անօգուտ համարվող կրոնական հայեցողական աստիճանները չեղյալ համարվեցին, եպիսկոպոսական սեմինարիաները վերացվեցինև փոխարինվեցին Լյովենի և Լյուքսեմբուրգի գլխավոր սեմինարիաներով։ Ֆեոդալական և առևտրային կորպորացիայի կանոնակարգերը և իրավասությունները փոփոխվեցին կամ վերացվեցին, իսկ բնակչության բոլոր հատվածների անխախտելիության պատճառով իշխանությունները վերացրին Ֆլանդրիայի, Բրաբանտի, Էնոի, Նամուրի և Լյուքսեմբուրգի հինավուրց գավառները, դրանք փոխարինելով 64 մարզերի բաժանված 9 շրջանով (Kreis): Գոյություն ունեցող պարտադրված իրավական վիճակները, ներառյալ կոռը, վերացվեցին ։ Ինչպես Հունգարիայի թագավորությունում, Յոզեֆ II-ը փորձում էր գերմաներենը ներկայացնել որպես վարչարարության լեզու՝ արդյունավետության նպատակով։
Քաղաքականություն
Միացյալ Բելգիական Նահանգները ութ նահանգների կոնֆեդերացիոն հանրապետություն էին, որոնք ունեին իրենց սեփական կառավարությունները, որոնք ինքնիշխան, անկախ էին, և ղեկավարվում էին անմիջականորեն կոնֆեդերալ կառավարության անկախ կոնգրեսի կողմից (Congrès souverain, Soevereine Congres): Անկախ Կոնգրեսի նստավայրը Բրյուսելում էր և բաղկացած էր ութ նահանգներից յուրաքանչյուրի ներկայացուցիչներից։ Հանրապետության նահանգները բաժանվել էին 11 փոքր առանձին տարածաշրջանների, յուրաքանչյուրն իր սեփական տարածաշրջանային ինքնությամբ.
Բրաբանտի հեղափոխություն
1789 թվականին եկեղեցին՝ ոգեշնչված բնակչության ապստամբությամբ, հանդես եկավ կայսրության կենտրոնացման և հակակղերական քաղաքականության նկատմամբ հակազդեցությամբ։ Երկու խմբակցություններ ի հայտ եկան. բարեփոխումներին հակառակ պահպանողականները և Ժան Ֆրանս Վոնկի անունով վոնկիստները, որոնք սկզբում սատարեցին բարեփոխումներին, բայց հետո միացան ընդդիմությանը, տուրք տալով անտակտ շարժմանը, որում բարեփոխումները տեղ չունեին։
Ապստամբության ճնշում
1790 թվականի փետրվարի 27-ին Յոզեֆ II-ը մահացավ, և նրա եղբայր Լեոպոլդ II-ը հաջորդեց նրան որպես կայսր։ Լեոպոլդ II-ն արագ տեղափոխվեց Ավստրիական Նիդերլանդներ։ 1790 թվականի հոկտեմբերի 24-ին կայսերական զորքերը գրավեցին Նամյուր քաղաքը, ստիպելով Նամյուրի նահանգին ճանաչել կայսրի իշխանությունը։ Երկու օր անց հետևեց Արևմտյան Ֆլանդրիայի նահանգի խնդրագիրը, իսկ դեկտեմբերին ամբողջ տարածքը կրկին կայսեր ձեռքերում էր։
Ավստրիայի վերականգնումը և գերիշխանությունը կարճատև էր, այնուամենայնիվ, որպես տարածաշրջան 1794 թվականին ֆրանսիական հեղափոխական պատերազմների ժամանակ ասպատակվեց Ֆրանսիական բանակների կողմից, իսկ 1795 թվականին կցվեց Ֆրանսիային։
Ժառանգություն
Չնայած կարճատև գոյությանը, Միացյալ Բելգիական Նահանգները տևական հետևանքներ ունեցան։ Այն Հարավային Նիդերլանդներին տվեց անկախության առաջին ճաշակումը և նոր քաղաքական գաղափար առաջ բերեց՝ Բելգիայի պետություն։ 1830 թվականին Հյուսիսային Նիդերլանդների բնակիչները Բելգիայի հեղափոխության ընթացքում հաջողությամբ ապստամբեցին Նիդերլանդների դեմ՝ ստեղծելով Բելգիայի ժամանակակից պետությունը։
Արչիլ Կերեսելիձե
Արչիլ Կերեսելիձե (არჩილ კერესელიძე,, Վրացական ԽՍՀ), վրացի խորհրդային կոմպոզիտոր։ Վրացական ԽՍՀ ժողովրդական արտիստ (1961)։
Կենսագրություն
Արչիլ Կերեսելիձեն ծնվել է 1912 թվականի դեկտեմբերի 24-ին Դաղստանի Գունիբ գյուղում։ 1927-1934 թվականներին սովորել է Թբիլիսիի կոնսերվատորիայում։ 1939 թվականին ավարտել է Մոսկվայի կոնսերվատորիան։ Եղել է Նիկոլայ Մյասկովսկու աշակերտը։
Ստեղծագործական գործունեությունն սկսել է 1939 թվականին։ Կինոյի բնագավառում առաջին անգամ հանդես է եկել 1948 թվականին (գեղարվեստական ֆիլմ «Քեթո և Կոտե»)։
1953 թվականից եղել է Վրացֆիլմ կինոստուդիայի երաժշտական խմբագիրը և կոմպոզիտորը (ֆիլմեր «Մեր բակը» (1956), «Ուրիշի երեխաները» (1958), «Ֆաթիմա» (1958), «Ես, տատիկը, Իլիկոն և Իլարիոնը» (1963), «Մագդանայի Լուրջան» (1965), «Հանդիպում լեռներում» (1966), «Վարպետաց վարպետի աջը» (1969), «Հին ջրաղացներ», «Իմ քաղաքի աստղը» (1970) և այլն)։
Հեղինակել է «Բաշի Աչուկի» (1956) օպերան, բալետներ, երաժշտական կատակերգություններ, սիմֆոնիկ ու վոկալային-սիմֆոնիկ ստեղծագործություններ։
1973 թվականին Արչիլ Կերեսելիձեին հետմահու շնորհվել է Վրացական ԽՍՀ պետական մրցանակ ։
Արտաքին հղումներ
Կատեգորիա:Վրացի կոմպոզիտորներ Կատեգորիա:Վրացական ԽՍՀ ժողովրդական արտիստներ Կատեգորիա:Խորհրդային կոմպոզիտորներ
AOA խմբի սկավառակագրություն
Հարավկորեական «AOA» աղջիկների խմբի սկավառակագրությունը կազմված է երեք գլխավոր երգերից և ինը սինգլներից։ Խումբը առաջնելույթ է ունեցել «Elvis» երգով 2012 թվականի հուլիսի 30-ին ։ Այդ խումբը գտնվում է FNC Entertainment ընկերության հովանավորության ներքո։
Արտաքին հղումներ
Կատեգորիա:Սկավառակագրություններ
Մանկաբարձություն
Մանկաբարձություն, բժշկագիտության բաժին, որն ուսումնասիրում է հղիության, ծննդաբերության և հետծննդաբերական շրջանի ֆիզիոլոգիական և ախտաբանական գործընթացները, մշակում ծննդօգնության, բարդությունների կանխարգելման մեթոդներ։
Համարվում է բժշկագիտության հնագույն ճյուղերից։ Եգիպտական պապիրուսներում (3-2-րդ հազարամյակ մ. թ. ա.) տեղեկություններ կան դժվար և բարդացած ծննդաբերությունների ժամանակ օգնության որոշ ձևերի, իսկ հնդիկների սուրբ գրքերում (8-րդ դար մ. թ. ա.) հղիների ռացիոնալ սնման, ծննդօգնության մասին։ Հիպոկրատը խորհուրդ էր տալիս կատարել պտղաշրջում գլուխն ի վար (ոչ ճիշտ դրությունների ժամանակ) և պտղահատում (կենդանի պտղով ծննդաբերության անհնարինության դեպքում)։ Գալենը և ուրիշներ (2-րդ դար) մշակել ու կիրառել են պտղաշրջում ոտն ի վար։ Հին ժամանակներից հայտնի է եղել նաև կեսարյան հատումը, որը մեծ կիրառություն ունի նաև այժմ։ Միջին դարերում մանկաբարձության զարգացումը դանդաղել է, և մեծ տարածում են ստացել պտղահատման վիրահատությունները։ 16-րդ դարում կնոջ սեռական օրգանների կառուցվածքի մասին ստացվել են անատոմիական առաջին տեղեկությունները, և սկիզբ է դրվել գիտական ու վիրահատական մանկաբարձության զարգացմանը։ Մեծ նշանակություն են ունեցել անգլիացի մանկաբարձ Պ. Չեմբեռլենի (1560-1631) հայտնագործած մանկաբարձական գլխային աքցանները, որոնք մանկաբարձական պրակտիկայում ներդրել է նիդերլանդացի վիրաբույժ Յ. Պալֆեյնը՝ 1723 թվականին։ 17-րդ դարում Փարիզում հիմնադրվել է մանկաբարձական առաջին կլինիկան, ֆրանսիացի մանկաբարձ Ֆ. Մորիսոն գրել է հղի կանանց հիվանդությունների մասին գիրքը։ 18-րդ դարում հիմնվել են մանկաբարձության ամբիոններ, կլինիկաներ, և սկսվել է մանկաբարձության սիստեմատիկ դասավանդումը։ Հունգարացի մանկաբարձ Ի. Զեմելվեյսը (19-րդ դար) բացահայտել է ետծննդյան սեպտիկ հիվանդությունների վարակելիությունը։ Զ. Սիմպսոնը մանկաբարձական պրակտիկայում կիրառել է նարկոզի, ինչպես նաև հականեխության և աննեխության մեթոդները։ 19-րդ դարի վերջին և 20-րդ դարի սկզբից սկսել են ուսումնասիրել դաշտանային ցիկլի և հղիության հետ կապված պրոցեսները։ Ռուս մանկաբարձ Վ. Ստրոգանովը մշակել է էկլամպսիայի բուժման եղանակ, որի կիրառումը զգալիորեն իջեցրել է մահացությունը։
Մանկաբարձության զարգացմանը նպաստել է ներզատիչ գեղձերի ուսումնասիրումը։ Անգլիացի գիտնական Հ. Դեյլը (1906) հաստատել է հիպոֆիզի ետին բլթի հորմոնի (օքսիտոցին) արգանդը կծկող հատկությունը։ Հղիության վաղ ախտորոշման նպատակով գերմ. բժիշկներ Զ. Աշհեյմը և Բ. Ցոնդեկը 1928 թվականին առաջարկել են հորմոնային հետազոտման եղանակ։ 1950-ական թվականներին մանկաբարձական աքցանների փոխարեն սկսեցին կիրառել վակուում-էքստրակտորներ։ ժամանակակից մանկաբարձությունը զբաղվում է ծննդաբերության ընթացքի կարգավորման, ընկերքի կառուցվածքի և ֆիզիոլոգիայի, ինչպես նաև մանկաբարձական էնդոկրինոլոգիայի հարցերով։ Ֆոնո- և էլեկտրասրտագրության, ուղեղագրության, ջրաթաղանթադիտման և այլ մեթոդների կիրառումը հնարավորություն են ավել ուսումնասիրելու պտղի և նորածնի ֆիզիոլոգիան ու ախտաբանությունը։ Մանկաբարձությունը օգտվում է ուսումնասիրման անատոմիական, ֆիզիոլոգիական, բջջաբանական, բակտերիալոզիական և կենսաքիմիական մեթոդներից։ Մանկաբարձությունը բաղկացած է հետևյալ բաժիններից՝ հղիության, ծննդաբերության, ետծննդյան շրջանի ֆիզիոլոգիա և ախտաբանություն, վիրահատական մանկաբարձություն, նորածնի ֆիզիոլոգիա և ախտաբանություն։ ԽՍՀՄ-ում մանկաբարձության զարգացմանը նպաստում էր հղիների բուժսպասարկման պանսերային սկզբունքը և մայրության ու մանկության պահպանության նկատմամբ հատուկ ուշադրությունը։ Խորհրդային մանկաբարձները զբաղվել են ծննդաբերության ցավազրկման, պտղի և նորածնի շնչահեղձության կանխարգելման ու բուժման, մայրական մահացության պատճառների և մանկաբարձության հրատապ հարցերի ուսումնասիրությամբ։ Մշակվել է հղիներին ծննդաբերությանը նախապատրաստելու պսիխոպրոֆիլակտիկ եղանակ։ Մանկաբարձության ասպարեզում գիտական աշխատանքներ են կատարվում գիտահետազոտական ինստիտուտներում, բժշկական ինստիտուտների մանկաբարձա-գինեկոլոգիական կլինիկաներում, ծննդատներում և այլն։
Արտաքին հղումներ
Կատեգորիա:Մանկաբարձություն Կատեգորիա:Հղիություն Կատեգորիա:Առողջապահական գիտություններ Կատեգորիա:Կանանց առողջություն
My House
«My House»,  Սինգլը ձայնագրվել է ամերիկացի երգիչ և կոմպոզիտոր Flo Rida իր 4-րդ մինի-ալբոմի Իմ House (EP) կողմից 2015 թվականի հոկտեմբերի 15-ին ինչպես նաև երրորդ միայնակ պիտակների միջազգային երաժշտական ​​խմբի, Poe տղայի, Ատլանտյան։  Երգը գրվել է Ross Golan, Յոհան Carlsson, Մարկո Borrero, Ռոյ Hammond, Tramar Dillard, պրոդյուսերներ Յոհան Carlsson, MAG, JayFrance:  Մեկ շրջանառությունը Միացյալ Նահանգների գերազանցել է 2 միլիոն օրինակ, եւ նա ստացել է 4 CR. պլատին ։
Առևտրային հաջողություններ
Երգը զբաղեցրել է Billboard Hot 100-ի թիվ 4 տեղը։ Իմ տունը նաեւ հասել է No. 18-ի `Dance / Mix Show Airplay- ի աղյուսակում և թիվ 1 գլխավոր MainStream Top 40 աղյուսակում։ (Pop Songs) :  2016թվականի հոկտեմբերին միասին շրջանառությունը գերազանցել է 2.14 միլիոն օրինակ (ներբեռնումները) և այն դարձել է Ջասթին Թիմբերլեյքի «Չի կարող կանգնեցնել զգացումը» գրքից հետո տարվա ամենահաջողակ 2-րդ տարին ։
Երաժշտական տեսահոլովակ
Տեսահոլովակի ռեժիսորը եղել է Ալեքս Աքոտան ։
արձագանքներ
Billboard ամսագիրը տեղադրեց «Իմ տունը» 68-րդ դիրքում, «2016 թվականի լավագույն 100 լավագույն երգերը» ցուցակում ։ Ներառված է Billboard- ի կողմից 2016 թվականին ԱՄՆ-ի լավագույն սերիաների վերջնական ցանկում (позиция № 14).
Արտաքին Հղումներ
Կատեգորիա:2015 սինգլներ Կատեգորիա:2014 երգեր
Ալեքսանդր Ծուծունավա
Ալեքսանդր Ծուծունավա (ალექსანდრე წუწუნავა, ), վրացի խորհրդային ռեժիսոր։ Վրացական ԽՍՀ ժողովրդական արտիստ (1934) ։ Ստալինյան երկրորդ աստիճանի մրցանակի դափնեկիր (1947)։
Կենսագրություն
Ալեքսանդր Ծուծունավան ծնվել է 1881 թվականի հունվարի 16-ին (հունվարի 28)։ Դերասանուհի Ցեցիլիա Ծուծունավայի եղբայրն է։
Սովորել է Թիֆլիսի ուսուցիչների ինստիտուտում։ 1900 թվականից որպես դերասան և ռեժիսոր աշխատել է Քութայիսի Լադո Մեսխիշվիլու անվան թատրոնում, Թիֆլիսի թատրոնում և Մոսկվայի գեղարվեստական թատրոնում։ Ռուսաստանում քաղաքացիական պատերազմի (1917—1922/1923) տարիներին եղել է Կարմիր բանակի կոմիսար։ 1947 թվականից Վրաստանի Զաքարիա Փալիաշվիլու անվան օպերայի և բալետի թատրոնի գլխավոր ռեժիսորն է։ Բեմադրել է վրացական առաջին օպերաները, ինպրես նաև դրամատիկական ներկայացումներ, կազմակերպել հասարակական միջոցառումներ ու պրոլետարական տոնախմբութուններ։
1918 թվականին Ալեքսանդր Ծուծունավան նկարահանել է վրացական առաջին լիամետրաժ ֆիլմը՝ «Քրիստինե» ։
Ալեքսանդր Ծուծունավան մահացել է 1955 թվականի հոկտեմբերի 25-ին։
Ալեքսանդր Ծուծունավայի անվամբ է կոչվում Մախարաձեի պետական թատրոնը։
Ֆիլմագրություն
(Սցենարի հեղինակ և բեմադրող ռեժիսոր)
Արտաքին հղումներ
Կատեգորիա:Վրացի կինոռեժիսորներ Կատեգորիա:Վրացի սցենարիստներ Կատեգորիա:Վրացական ԽՍՀ ժողովրդական արտիստներ Կատեգորիա:Ստալինյան մրցանակի դափնեկիրներ Կատեգորիա:Վրացի թատերական ռեժիսորներ Կատեգորիա:Վրաստանի ժողովրդական արտիստներ Կատեգորիա:Դիդուբեի պանթեոնում թաղվածներ
«Բաքու-Թբիլիսի-Կարս» երկաթուղի
«Բաքու-Թբիլիսի-Կարս» երկաթուղի (Bakü-Tiflis-Kars demiryolu hattı, ბაქო-თბილისი-ყარსის რკინიგზა, Bakı-Tbilisi-Qars dəmiryolu xətti), տրանսպորտային հանգույց, որն իրար է կապում Ադրբեջանի, Վրաստանի և Թուրքիայի երկաթուղային ցանցերը ։
Պատմություն
Նախագծի իրականացումը սկսվել է 2007 թվականի փետրվարի 7-ին, երբ ստորագրվել էր միջկառավարական պայմանագիր՝ Ադրբեջանի, Վրաստանի և Թուրքիայի միջև ։ Նախագծի շրջանակներում պետք է կառուցվեր երկաթգիծ, որն իրար էր կապելու Վրաստանի Ախալքալաք և Թուրքիայի Կարս քաղաքները։ Երկաթգիծը ունենալու էր 105 կիլոմետր երկարություն, որից 76 կիլոմետրը գտնվելու էր թուրքական տարածքում, իսկ 29 կիլոմետրը՝ վրացական։ Պետք է վերակառուցվեր նաև Ախալքալաք և Թբիլիսի քաղաքներն իրար կապող երկաթգիծը ։
Սկզբնական շրջանում նախագծի արժեքը կազմել է 422 միլիոն ԱՄՆ դոլար, որից 202 միլիոնը պետք է հատկացներ վրացական կողմը, իսկ 220 միլիոն դոլարը՝ թուրքական կողմը: Սակայն, հետագայում արժեքը վերագնահատվել է և ավելացել։ 2008 թվականի վերջին նախագծի արժեքը, տարբեր հաշվարկներով, գերազանցել է 600 միլիոն ԱՄՆ դոլարը : Ծախսերի փոխհատուցումը հավասարապես բաժանվել է Ադրբեջանի, Վրաստանի և Թուրքիայի միջև, ընդորում վրացական կողմը վճարել է Ադրբեջանից ստացած վարկի միջոցով։ Ադրբեջանը նվազագույն տոկոսադրույքով վարկ է տրամադրել Վրաստանին՝ երկաթգծի Ախալքալաքից մինչև Թուրքիայի սահմանագծի հատվածը կառուցելու համար։ Բացի այդ, Ադրբեջանը վերակառուցել է երկաթգծի Մարնեուլ- Ախալքալաք հատվածը։
Սկզբնական փուլում նախատեսվում էր, որ երկաթգծով տարեկան տեղափոխվելու էր մինչև 10 միլիոն տոննա բեռ։ Մոտ ապագայում բեռնափոխադրության տարեկան ծավալները հասցվելու էին մինչև 25 միլիոն տոննայի։
Նախագիծը հանդիսանում է Հարավային Կովկաս Եվրոպային միացնող լայնամասշտաբ ծրագրի մի մասը։ Թուրքիայի երկաթուղային ցանցի զարգացման ծրագրով արդեն իսկ կառուցվել է ստորջրյա Մարմարայ երկաթուղային թունելը, որը գտնվում է Ստամբուլում։ Երկաթգիծն ապահովում է համաեվրոպական երկաթգծի հետ ուղղակի կապը։ Ծրագրով նախատեսվում է նաև Կարսը կապել Նախիջևանի Ինքնավար Հանրապետության։ Հեռանկարում նախատեսվում է, որ «Բաքու-Թբիլիսի-Ախալքալաք-Կարս» երկաթգիծը դառնալու է «Եվրոպա-Կովկաս-Ասիա» երկաթուղային միջանցքի մի մասը ։
Մեկնարկ
2017 թվականի հոկտեմբերի 30-ին տեղի է ունեցել «Բաքու-Թբիլիսի-Կարս» երկաթուղու բացման պաշտոնական արարողությունը։
Արարարողությանը մասնակցել են Ադրբեջանի նախագահ Իլհամ Ալիևը, Թուրքիայի նախագահ Ռեջեփ Թայիփ Էրդողանը, Ղազախստանի վարչապետ Բաքիջան Սագինտաևը, Վրաստանի վարչապետ Գիորգի Կվիրիկաշվիլին, Ուզբեկստանի վարչապետ Աբդուլա Արիպովը և պաշտոնատար այլ դեմքեր ։
Նախագծի տեխնիկական տվյալներ
Երկաթգծի ընդհանուր երկարությունը կազմում է 826 կիլոմետր ։ Ենթադրվում է, որ առաջին տարիներին կարող է տեղափոխել մինչև մեկ միլիոն մարդ և 6,5 միլիոն տոննա բեռ։ Ապագայում ենթադրվում է, որ երկաթգծով մարդկանց տեղափոխությունը կարող է հասցվել մինչև 3 միլիոնի, իսկ բեռնափոխադրությունը՝ 20 միլիոն տոննա բեռի։
Նախատեսվում է, որ երկաթգծի շահագործումից հետո Ադրբեջանի, Թուրքիայի և Վրաստանի ապրանքաշրջանառությունը տարեկան հասնելու է մինչև 10 միլիարդ դոլարի։
Արտաքին հղումներ
Կատեգորիա:Ադրբեջանի երկաթուղային տրանսպորտ Կատեգորիա:Թուրքիայի երկաթուղային տրանսպորտ Կատեգորիա:Վրաստանի երկաթուղային տրանսպորտ
Սևքար-Սարիգյուղի մանգանի հանքավայր
Սևքար-Սարիգյուղի մանգանի հանքավայր, հանքավայր ՀՀ Տավուշի մարզում։ Ջրաջերմային-նստվածքային միջին հարստության հանքավայր է՝ բաղկացած Սևքարի ու Սարիգյուղի տեղամասերից։ Հայտնի է հնագույն ժամանակներից։
Կառուցվածք
Երկրաբանական կառուցվածքում մասնակցում են վերին յուրայի և վերին կավճի հրաբխանստվածքային ու նստվածքային ապարներ։ Հաճախ հանդիպում են նաև վերին կավճի ձիթակնային դոլերիտների շերտախմբեր։ Մանգանի հանքայնացումը կապված է հրաբխանստվածքային ապարներում առկա սիլիկահողային գոյացումների հետ և ներկայացված է երակներով, ոսպնյակներով, բներով ու ցանային ներփակումներով։ Հանքանյութը կազմված է կրիպտոմելան, հոլանդիտ, մանգանիտ միներալներից։ Մանգանի միջին պարունակությունը 24-27% է, հանքալքարմինների հաստությունը՝ 2-80 սմ, երկարությունը՝ մինչև 500 մ։
Կատեգորիա:Հանքավայրեր այբբենական կարգով Կատեգորիա:Հայաստանի հանքավայրեր
Դավիթ VI Խելացի
Դավիթ VI, անվանվել է նաև Դավիթ Նարին, Դավիթ Խելացի, Բագրատունիների արքայատոհմից է, Վրաստանի թագավոր(1245-1293)։ 1259-1293 թվականներին թագավորել է Իմերեթում Դավիթ I անունով։
Ամուսնություն և երեխաներ
Առաջին անգամ ամուսնացել է վրացական ազնվական Ամանելիսիձեի դուստր Թամարի հետ։ Նրանց ամուսնությունից ծնված երեխաներն են Կոստանտին I-ը, Միքայել I-ը և Վախթանգ II-ը։ 1254 թվականին ամուսնացել է բյուզանդական կայսր Միքայել VIII Պալեոլոգոսի դուստր Թեոդորայի հետ։ Այդ ամուսնությունից է ծնվել Ալեքսանդրը։
Ծանոթագրություններ
Կատեգորիա:Վրաց արքաներ
Սերպենտինիտ
Սերպենտինիտ, ներժայթուք ջրաջերմային, փոխակերպային ապար՝ կազմված սերպենտինային միներալներից (քրիզոտիլ, լիզարդիա, անտիգորիա) և կարբոնատի, մագնետիտի, տալկի, քվարցի և այլ խառնուրդներից։ Կառուցվածքը թերթաքարային է, հոծ, գույնը՝ կանաչամոխրագույն, կանաչ, երբեմն՝ բծավոր (որոշ սերպենտինիտների գունավորումը հիշեցնում է օձի կաշի, այստեղից՝ անվանումը)։
Հայաստանում
Հայաստանում տարածված է Սևանի և Վեդու օֆիոլիթային գոտիներում։ Առաջացել են պերիդոտիտների, դունիտների փոխակերպումից։ Սերպենտինիտների հետ են կապված նիկելի, կոբալտի, պղնձի, քրոմի, լեռնավուշի (ասբեստ), պլատինոիդների, մագնեզիտի ու տալկի հանքանյութերը։ Ակտինոլիտ-տրեմոլիտային տարբերակներն օգտագործվում են որպես զարդաքար։ Հայաստանում սերպենտինիտի ուսումնասիրությամբ զբաղվել է երկրաբան Վ․ Մ․ Լոդոչնիկովը (Նավավարյան)։
Կատեգորիա:Ապարներ
Guitar Hero World Tour
Guitar Hero World Tour, երաժշտական վիդեոխաղ մշակված «Neversoft» ստուդիայի կողմից, և հրատարակված «RedOctane»-ի և «Activision»-ի կողմից։ «Guitar Hero World Tour»-ը «Guitar Hero» շարքի՝ չորրորդ և ամբողջ շարքի վեցերորդ երգն է։ 2008 թվականի հոկտեմբերին Հյուսիսային Ամերիկայում «Guitar Hero World Tour»-ը մեկնարկվեց PlayStation 2, PlayStation 3, Wii և Xbox 360 սարքերի համար, իսկ մեկ ամիս հետո Եվրոպայում և Ավստրալիայում։ Microsoft Windows-ի և Apple Macintosh-ի համար վերսիաները դուրս եկան ավելի ուշ ։
Չնայած նրան, որ խաղի հիմքում ընկած է կիթառի պարտիան, այնուամենայնիվ անդամներին տրվում է հնարավորություն օգտագործել հարվածայիններ և բարձրախոս, նման «Rock Band» երգին։ Խաղը թույլ է տալիս օգտագործողներին ստեղծել նոր երգեր «Music Studio»-ի միջոցով, որը կարող է բեռնվել և տարածվել «GHTunes» կոչվող ծառայության կողմից։
Ծանոթագրություններ
Կատեգորիա:2008 տեսախաղեր Կատեգորիա:Guitar Hero Կատեգորիա:Xbox 360 տեսախաղեր Կատեգորիա:Windows տեսախաղեր
Հառաչանք (պոեմ)
«Հառաչանք», Հովհաննես Թումանյանի պոեմը՝ գրված 1890-ական թվականին։
Պատմություն
Հովհաննես Թումանյանը «Հառաչանք» պոեմի վրա սկսել է աշխատել 1890 թվականի վերջից։ Այդ ժամանակ Մոսկվայում տպագրվել էր «Բանաստեղծություններ» ժողովածուի առաջին հատորը և բանաստեղծը գտնվում էր ստեղծագործական վերելքի հոգեվիճակում ։
1890 թվականին պոեմի առաջին տարբերակը գրելուց հետո հեղինակը մի քանի տարի շարունակել է աշխատել պոեմի վրա, ձգտել կատարելագործել այն։
Պոեմի ստեղծման շառժառիթ է հանդիսացել հայրենի լեռնաշխարհում անարդարության դեմ ծավալված գյուղացիական ըմբոստացումները։ Ինչպես մի քանի անգամ նշել է Թումանյանը՝ «Հառաչանք» պոեմը կապված է 1880-ական թվականներին Լոռիում մեծ աղմուկ առաջացրած դսեղցի «Չոփուռի տղաների» զինված պայքարն ընդդեմ ցարական իշխանության և հարստահարիչների ։
Սյուժե
Չատիի ոչխարները մտել էին թավադի հանդը, բայց նա չի ցանկանում հեռացնել ոչխարներին այնտեղից։ Այդ պատմությունը այնքան է երկարում, որ Չատիին աքսորում են Սիբիր։ Գյուղացիներն տեսնելով աշխարհի անիրավ կարգը դիմում են հրացանին, զենք են վերցնում և լեռները քաշվում։ Հենց նրանք էլ կոչվում են «ղաչաղներ» ։
Ծանոթագրություններ
Կատեգորիա:Հովհաննես Թումանյանի պոեմներ
Դոնալ Գլիսոն
Դոնալ Գլիսոն (Domhnall Gleeson, հանդիպում է նաև Դոնուել Գլիսոն տարբերակը, ըստ իր կողմից նախընտրելի արտասանության, սխալ է Դոմնալ Գլիսոն տարբերակը, ), իռլանդացի դերասան, գրող և ռեժիսոր։ 2006 թվականին նա առաջադրվել է «Թոնի» մրցանակ լավագույն դերասան անվանակարգում «Լեյտենանտ Ինիշմոր կղզուց» ներկայացման համար։ Հայտնի է Հարրի Փոթեր մասին պատմող ֆիլմերի շարքում մարմնավորած Բիլլ Ուիզլիի և «Աստղային պատերազմներ» ֆիլմում կատարած գեներալ Հաքսի դերերով ։
Կենսագրություն
Ծնվել է Դուբլինում, դերասան Բրենդան Գլիսոնի և նրա կնոջ՝ Մերիի ընտանիքում։ Դոնալն ունի երեք կրտսեր որդի՝ Ֆերգյուսը, Բրինը և Ռորին։ Ավարտել է Դուբլինի Տեխնոլոգիական արվեստի ինստիտուտը և ստացել բակալավրի աստիճան ։
Կարիերա
Կրթությունն ավարտելուց հետո Գլիսոնն սկսել է նկարահանվել ֆիլմերում և սկսել սցենարներ գրել։ 2006 թվականին հոր հետ խաղում է «Ճարմանդ» ֆիլմում։
2008 թվականին նկարահանվել է «Դու վատն ես» կատակերգությունում։ Նույն թվականին նկարահանվել է «Շան տարի» ֆիլմում։ Գլիսոնը նկարահանվել է կարճամետրաժ «Վեցկրականի» և «Տղաներն ուտում են աղջիկներին» ֆիլմերում և «Վերջին Ֆերլոնգը» հեռուստասերիալում ։ 2009 թվականի մարտին Գլիսոնը հաստատել է, որ պետք է խաղա «Հարրի Փոթերը և Մահվան պարգևները» ֆիլմում՝ մարմնավորելով Բիլլ Ուիզլիի։ Գլիսոնն սկզբում չէր ցանկանում իր հոր հետ նկարահանվել նույն ֆիլմում, բայց հետո փոխեցլ է միտքը ։
2010 թվականին Քիրա Նայթլիի, Էնդրյու Գարֆիլդի և Քերրի Մալիգանի հետ նկարահանվել է «Մի թող ինձ» ֆիլմում և Ջեֆ Բրիջեսի և Մեթ Դեյմոնի հետ՝ Կոենով եղբայրների «Իսկական քաջություն» ֆիլմում։
2012 թվականին Քիրա Նայթլիի հետ նկարահանվել է Լև Տոլստոյի «Աննա Կարենինա» վեպի էկրանավորման մեջ՝ կատարելով Կոստանտին Լևինի դերը։
2015 թվականին խաղացել է «Բրուքլին» ֆիլմի գլխավոր դերերից մեկում։ Ֆիլմը քննադատների կողմից արժանացել է բարձր գնահատականների ։
Մրցանակներ և անվանակարգեր
Մրցանակների և անվանակարգերը ցուցակն ըստ IMDb կայքի.
Անկարայի հռոմեական բաղնիք
Անկարայի հռոմեական բաղնիք, հինհռոմեական բաղնիսային համալիրի ավերակներ Թուրքիայի մայրաքաղաք Անկարայում։ Դրանք հայտնաբերվել են 1937-1944 թվականներին իրականացված հնագիտական պեղումների արդյունքում, հետագայում ստացել բաց երկնքի տակ գտնվող թանգարանի կարգավիճակ   ։
Պատմություն
Բաղնիսային համալիրը գտնվում է ավանդաբար Չանղըրը Քափի անվանվող սարահարթի վրա՝ Անկարայի հին շրջաններից Ուլուսի կենտրոնից մոտավորապես 400 մետր հեռավորությամբ և բնորոշվել է որպես höyük (tumulus), որտեղ վերնամասը հին հռոմեական է՝ բյուզանդական ու սելջուկյան տարրերի միահյուսմամբ, իսկ հիմնամասը փռյուգիական է ։
Անսիրա հնագույն քաղաքը գտնվել է արևելքի ու արևմուտքի ուղիների խաչմերուկում, և նրա ռազմավարական դիրքն էլ հենց հիմք է հանդիսացել, որ հին հռոմեացիները գնահատեն, կարևորեն ու դարձնեն Գալաթիա մարզի վարչական կենտրոն։ Չանղըրը քադասին կառուցելու, ինչպես նաև մայրաքաղաքի կարգավիճակ ստացած Անկարայի ընդարձակվելու շրջանում՝ 1930-ական թվականներին իրականացված շինարարության ընթացքում լույս աշխարհ են եկել Անսիրայի շինությունների ավերակները, դրանց թվում՝ նաև բաղնիսային համալիրի մնացորդները։ Ուսումնասիրությունները ցույց են տվել, որ բաղնիքը մեր թվականության երրորդ դարի սկզբներին կառուցել է հռոմեական կայսր Կարակալան (212-217), ով բաղնիք է կառուցել նաև Հռոմում, և նվիրել է բժշկության աստված Ասկլեպիոսին։ 80 մետր * 120 մետր չափսեր ունեցող դասական համալիրը բաղկացած է եղել երեք հիմնական բաժանմունքներից՝  caldarium (տաք բաղնիք), tepidarium (գոլ բաղնիք) և frigidarium (սառը բաղնիք)։ Դրանք օգտագործվել են մինչև ութերորդ դարը և ավերվել են հրդեհի պատճառով. գրեթե անվնաս են մնացել միայն առաջին հարկն ու հիմքը ։
Վանյա Հովհաննիսյան
Վանյա Միսակի Հովհաննիսյան (Իվան Ավանեսյան, 1905, (26), Աշխաբադ - 2001, հոկտեմբերի 13, Ստեփանակերտ), հայ դերասան և ռեժիսոր։ Ադրբեջանական ԽՍՀ ժողովրդական արտիստ (1982)։
Կենսագրություն
1928-1930 թվականներին աշխատել է Գրոզնու Լերմոնտովի անվան ռուսական (միաժամանակ սովորել է կից ուսումնարանում) թատրոնում, 1930-1932 թվականներին՝ Բաքվի հայկական թատրոնում։ 1932 թվականից՝ Ստեփանակերտի հայկական թատրոնի դերասան և ռեժիսոր, 1958-1968 թվականներին՝ գլխավոր ռեժիսոր ։
Պավլե Փրանգիշվիլի
Պավլե Փրանգիշվիլի (პავლე ფრანგიშვილი, իսկական ազգանունը՝ Կանդինաշվիլի, (17) հոկտեմբերի, 1897, Թբիլիսի - 22 հունիսի, 1966, Թբիլիսի), վրացի ռեժիսոր և դերասան։ Վրացական ԽՍՀ ժողովրդական արտիստ (1941) ։
Կենսագրություն
Պավլե Փրանգիշվիլին ծնվել է 1897 թվականի հոկտեմբերի 5-ին (հոկտեմբերի 17) Թիֆլիսում (այժմ՝ Թբիլիսի)։ 1911 թվականից խաղացել է Թիֆլիսի ժողովրդական թատրոնում, 1913 թվականից՝ Թիֆլիսի դրամատիկական թատրոնում, իսկ հետագայում՝ Քութայիսի, Փոթիի, Գորիի թատրոններում։ 1929—1939 և 1949—1958 թվականներին ղեկավարել է Ճիաթուրայի թատրոնը, իսկ 1939-1949 թվականներին՝ Գորիի թատրոնը։
Պավլե Փրանգիշվիլու խաղացանկում գերակշռել են հերոսական-դրամատիկական դերերը, այդ թվում՝ Օթելլոյի դերը Շեքսպիրի համանուն պիեսում, Կառլո Մոորի դերը Ֆրիդրիխ Շիլլերի «Ավազակներ» պիեսում, Խիմշիաշվիլու դերը Դավիթ Էրիսթավիի «Հայրենիք» պիեսում։
Փրանգիշվիլին բեմադրել է Մաքսիմ Գորկու «Վասա Ժելեզնովա», Ալեքսանդր Աֆինոգենովի «Վախ», Բորիս Լավրենյովի «Բեկում», Ալեքսանդր Կորնեյչուկի «Պլատո Կրեչետ», Սոֆոկլեսի «Էդիպ արքա», Ավքսենտի Ցագարելիի «Խանումա», Պոլիկարպ Կակաբաձեի «Կվարկվարե Թութաբերի» և «Կոլխոզնիկի հարսանիքը», Իլո Մոսաշվիլու «Ջրասույզ քարեր» ստեղծագործությունները և այլն։
Հրատարակել է «Ինչպես տիրապետել բեմական արվեստին։ Օգնություն թատերական կոլեկտիվներին» (როგორ დავეუფლოთ სასცენო ხელოვნებას, 1955) ձեռնարկը և «Տեսածը և ապրածը» (1963) հուշերի գիրքը։
Ամուսնացած է եղել դերասանուհի Վարվառա Գվազավայի հետ։ Նրանց որդին է դերասան Թենգիզ Կանդինաշվիլին։
Տափոլոռ պալարակիր
Տափոլոռ պալարակիր (Lathýrus tuberósus), պատկանում է բակլազգիների ընտանիքին։ Երիտասարդ պալարներն ունեն շեկ գույնի ճկուն մաշկ։ Նրանք ձմեռելուց առաջ մեծանում են և կուտակում սննդանյութերի մեծ պաշար։ Այդ ժամանակ նրանց մաշկը հաստանում է, դառնում առավել փխրուն և սևանում, իսկ պալարամիսը՝ սպիտակ։ Պալարներն ու կոճղարմատահանգույցները կրում են թերզարգացած կարճ արմատիկներ։ Ունի երկար բեղիկներ, տերևաթիթեղները ոլորուն են։
Պավլե Փրանգիշվիլի
Կենսագրություն
Պավլե Փրանգիշվիլին մահացել է 1966 թվականի հունիսի 22-ին։
Արտաքին հղումներ
Կատեգորիա:Վրացի ռեժիսորներ Կատեգորիա:Վրացի դերասաններ Կատեգորիա:Թբիլիսի քաղաքում ծնվածներ Կատեգորիա:Թբիլիսի քաղաքում մահացածներ Կատեգորիա:Վրացական ԽՍՀ արվեստի վաստակավոր գործիչներ Կատեգորիա:Վրացական ԽՍՀ ժողովրդական արտիստներ
Տափոլոռ պալարակիր
Այս բույսի ցողունները նուրբ են, մագլցող և խավոտ։ Նրանց երկարությունը հասնում է մինչև 100 սմ-ի։ Պտուղը գլանաձև է, բաց դեղին կամ դեղնագորշ, սերմը գնդաձև է։
Տարածում
Հիմանականում տարածված է գրեթե բոլոր աշխարհամասերում, Սիբիրում, Միջին Ասիայում, Կովկասում։ ՀՀ նախալեռնային, միջին լեռնային հատվածներում։
Աղբյուրներ
Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ Կատեգորիա:Արմատապտուղներ
Արայիկ Թունյան
Արայիկ Ժորայի Թունյան, պետական գործիչ, իրավաբանական գիտությունների թեկնածու, դոցենտ, ՀՀ Սահմանադրական դատարանի անդամ։
Գիտական գործունեություն
Մի շարք գիտական հոդվածներ իրավունքի տեսության, քաղաքացիական իրավունքի, քաղաքացիական դատավարության իրավունքի, հողային իրավունքի բնագավառներում։ Մագիստրոսական ծրագրերի ղեկավար։ Գիտական հոդվածների ցանկ|http://rau.am/downloads/publ.kafedr/spisok_trudov_yur_Tunyan.pdf ։